Neljas  suurkogu toimus u 100 m.a.j Kušaani keisri *Kaniška I eestkoste all tema pealinnas Purušapuras *Gandhāras. Seal olevat koostatud ulatuslikud kommentaarid *sarvastivaada *Tripit´aka'le ja tunnustatud *mahajaanat, mis järgnevatel sajanditel levis jõudsalt Kesk- ja Ida-Aasiasse. Paljude õpetlaste arvates ei ole seda suurkogu tegelikult aset leidnud. Lisaks neile neljale on uusajal, 1871 ja 1954, Birmas peetud kaks nominaalset suurkogu, mis on aga piirdunud põhiliselt Birma  theravaada esindajate osavõtuga.